Shkëmbimi i të burgosurve izraelitë dhe palestinezë mund të ketë pasoja mbi sigurinë në rajon
Marrëveshja mund të ndikojë edhe në rivalitetin midis Hamas-it dhe Autoritetit Palestinez
Disa analistë të Lindjes së Mesme kanë komentuar se lirimi i një ushtari izraelit dhe i qindra palestinezëve mund të ketë një efekt të konsiderueshëm mbi sigurinë në Izrael dhe Lindjen e Mesme. Është ditë mjaft e rrallë në Lindjen e Mesme kur Hamas-i në Rripin e Gazës, Autoriteti Palestinez në Bregun Perëndimor dhe izraelitët të festojnë të njëjtin zhvillim. Pesë vjet pasi militantët e Hamas-it kapën ushtarin izraelit Gilad Shalit, ata e liruan atë të martën. Në të njtën ditë Izraeli liroi qindra palestinezë. Shumë prej tyre ishin të dënuar për sulme mbi izraelitët, por palestinezët i konsiderojnë ata heronj. Pasi përshëndeti ushtarin Shalit, Kryeministri i Izraelit Benjamin Netanyahu paralajmëroi se çdokush nga palestinezët e liruar që i rikthehet terrorizmit do të mbajë përgjegjësi. Michael Singh, drejtor administrativ i Institutit për Lindjen e Afërt në Uashington, thotë se ky është një shqetësim i madh. Shkëmbimi i të burgosurve realizohet pas disa vitesh në të cilat vetëm pak përparim është Shkëmbimi mund të ndikojë në rivalitetin midis Hamas-it në Gaza dhe Autoritetit Palestinez, i cili administron Bregun Perëndimor. Analistët thonë se Presidenti palestinez Mahmud Abaz, pas vitesh negociatash të pasuksesshme me Izraelin, mund të dëmtohet politikisht. Hamas-it, që negocioi shkëmbimin e të burgosurve me ndihmën e Egjiptit, mund t’i rritet popullariteti. Analisti për Lindjen e Mesme Jonathan Speyer: Analisti për sigurinë e Izraelit, Daniel Sheuftan, thotë se ndryshimet e shpejta në Botën Arabe mund të krijojnë sfida të reja edhe për shtetin hebraik. Në kuadër të marrëveshjes që solli lirimin e ushtarit Shalit, Izraeli do të lirojë edhe 550 palestinezë të tjerë, gjatë dy muajve të ardhshëm.